Byla C‑494/12

Dixons Retail plc

prieš

Commissioners for Her Majesty’s Revenue and Customs

(First-tier Tribunal (Tax Chamber) prašymas priimti prejudicinį sprendimą)

„Direktyva 2006/112/EB — Pridėtinės vertės mokestis — Prekių tiekimas — Sąvoka — Banko kortelės naudojimas apgaule“

Santrauka – 2013 m. lapkričio 21 d. Teisingumo Teismo (antroji kolegija) sprendimas

Mokesčių teisės aktų suderinimas – Bendra pridėtinės vertės mokesčio sistema – Prekių tiekimas – Sąvoka – Materialaus turto perdavimo pirkėjui, kuris apgaule naudojasi banko kortele kaip mokėjimo priemone, sandoriai – Įtraukimas (Tarybos direktyvos 77/388 2 straipsnio 1 punktas ir 5 straipsnio 1 dalis bei Tarybos direktyvos 2006/112 2 straipsnio 1 dalies a punktas ir 14 straipsnio 1 dalis) Mokesčių teisės aktų suderinimas – Bendra pridėtinės vertės mokesčio sistema – Apmokestinamoji vertė – Prekių tiekimas ir paslaugų teikimas – Sąvoka – Tiekėjo ir pirkėjo, mokančio banko kortele, pirkimo-pardavimo sandoriai – Trečiojo asmens, kortelę išdavusios asmens, mokėjimas už pirkėją pagal su tiekėju sudarytą sutartį – Atlygį sudarantis mokėjimas – Įtraukimas (Tarybos direktyvos 77/388 11 straipsnio A skirsnio 1 dalies a punktas bei Tarybos direktyvos 2006/112 73 straipsnis)

1977 m. gegužės 17 d. Šeštosios direktyvos 77/388 dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas 2 straipsnio 1 punktas ir 5 straipsnio 1 dalis ir Direktyvos 2006/112 dėl pridėtinės vertės mokesčio bendros sistemos 2 straipsnio 1 dalies a punktas ir 14 straipsnio 1 dalis turi būti aiškinami taip, kad fizinis prekės perdavimas pirkėjui, kuris apgaule pasinaudoja banko kortele siekdamas sumokėti, yra prekių tiekimas taikant trečiojo asmens ir šios prekės tiekėjo sudarytą sutartį, pagal kurią šis trečiasis asmuo įsipareigojo atėmęs komisinį mokestį sumokėti šiam tiekėjui už jo parduotas prekes pirkėjams, kurie naudojasi kortele kaip mokėjimo priemone. Iš tiesų, prekės tiekimo sąvoka nėra susijusi su nuosavybės perleidimu nacionalinės teisės numatytais būdais, bet ji apima bet kokį vienos šalies, įgaliojančios kitą šalį de facto kaip savininkui disponuoti materialiuoju turtu, atliktą materialiojo turto perleidimą“. Minėta sąvoka yra objektyvi ir taikoma neatsižvelgiant į atitinkamų sandorių tikslus bei rezultatus, ir mokesčių administratorius neturi atlikti tyrimų, kad būtų nustatytas apmokestinamojo asmens ketinimas, arba atsižvelgti į kito nei atitinkamas apmokestinamasis asmuo toje pačioje tiekimo grandinėje dalyvaujančio ūkio subjekto ketinimą. Taigi banko kortelės kaip mokėjimo priemonės naudojimas apgaule minėtų sandorių atveju neturi reikšmės tam, kad jie galėtų būti kvalifikuojami kaip prekių tiekimas, nes toks naudojimas susijęs ne su objektyviais kriterijais, kuriais pagrįsta ši sąvoka, bet su nagrinėjamame sandoryje dalyvavusio asmens kaip pardavėjo ketinimu ir su veiksmais, kurių imtasi siekiant įvykdyti šį ketinimą. Be to, tokia situacija turi būti skiriama nuo prekių vagystės, kuri nepatenka į prekių tiekimo sąvoką, nes ji nesuteikia teisės vagystę įvykdžiusiam asmeniui disponuoti prekėmis tokiomis pačiomis sąlygomis kaip savininkui. (žr. 17, 20, 21, 26, 28, 29, 38 punktus ir rezoliucinę dalį) 1977 m. gegužės 17 d. Šeštosios direktyvos 77/388 dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas 11 straipsnio A skirsnio 1 dalies a punktas ir Direktyvos 2006/112 dėl pridėtinės vertės mokesčio bendros sistemos 73 straipsnis turi būti aiškinami taip, kad pirkėjui, kuris apgaule pasinaudoja banko kortele siekdamas sumokėti, fizinio prekės perdavimo, kuris yra prekių tiekimas, atveju trečiojo asmens mokėjimas taikant jo ir šios prekės tiekėjo sudarytą sutartį, pagal kurią šis trečiasis asmuo įsipareigojo sumokėti šiam tiekėjui už jo parduotas prekes pirkėjams, kurie naudojasi tokia kortele kaip mokėjimo priemone, yra atlygis. Iš tiesų kai pirkėjas sumoka prekės kainą banko kortele, kartu vykdomi du sandoriai: t. y., pirma, šios prekės tiekimas, atliekamas tiekėjo, kuris į bendrą reikalaujamą kainą įtraukia ir pridėtinės vertės mokestį, kurį sumokės minėtas pirkėjas kaip galutinis vartotojas ir kurį gauna šis tiekėjas valstybės iždo naudai, ir, antra, kortelę išdavusio asmens paslaugų teikimas minėtam tiekėjui. Šiuo klausimu Pagal Šeštąją direktyvą ir Direktyvą 2006/112 nereikalaujama, kad atlygis už prekės tiekimą ar paslaugos teikimą būtų gautas tiesiogiai iš jų gavėjo tam, kad šį tiekimą ar teikimą būtų galima pripažinti atliktu už atlygį. Iš tiesų pagal Šeštosios direktyvos 11 straipsnio A skirsnio 1 dalies a punktą ir Direktyvos 2006/112 73 straipsnį atlygį už prekių tiekimą gali sumokėti ne tik tiesiogiai pirkėjas, bet ir trečiasis asmuo, nagrinėjamu atveju kortelę išdavęs asmuo. (žr. 34, 35, 38 punktus ir rezoliucinę dalį)

Byla C‑494/12

Dixons Retail plc

prieš

Commissioners for Her Majesty’s Revenue and Customs

(First-tier Tribunal (Tax Chamber) prašymas priimti prejudicinį sprendimą)

„Direktyva 2006/112/EB — Pridėtinės vertės mokestis — Prekių tiekimas — Sąvoka — Banko kortelės naudojimas apgaule“

Santrauka – 2013 m. lapkričio 21 d. Teisingumo Teismo (antroji kolegija) sprendimas

Mokesčių teisės aktų suderinimas — Bendra pridėtinės vertės mokesčio sistema — Prekių tiekimas — Sąvoka — Materialaus turto perdavimo pirkėjui, kuris apgaule naudojasi banko kortele kaip mokėjimo priemone, sandoriai — Įtraukimas (Tarybos direktyvos 77/388 2 straipsnio 1 punktas ir 5 straipsnio 1 dalis bei Tarybos direktyvos 2006/112 2 straipsnio 1 dalies a punktas ir 14 straipsnio 1 dalis) Mokesčių teisės aktų suderinimas — Bendra pridėtinės vertės mokesčio sistema — Apmokestinamoji vertė — Prekių tiekimas ir paslaugų teikimas — Sąvoka — Tiekėjo ir pirkėjo, mokančio banko kortele, pirkimo-pardavimo sandoriai — Trečiojo asmens, kortelę išdavusios asmens, mokėjimas už pirkėją pagal su tiekėju sudarytą sutartį — Atlygį sudarantis mokėjimas — Įtraukimas (Tarybos direktyvos 77/388 11 straipsnio A skirsnio 1 dalies a punktas bei Tarybos direktyvos 2006/112 73 straipsnis)